**E L Ő T E R J E S Z T É S**

**Szombathely Megyei Jogú Város Önkormányzata Közgyűlésének**

**2025. május 29-i ülésére**

**Javaslat Szombathely Megyei Jogú Város Önkormányzata 2025. évi költségvetéséről szóló 4/2025. (II.28.) önkormányzati rendelet II. számú módosításának megalkotására**

 **I.**

I. A **költségvetési rendelet II. számú módosítása** Szombathely Megyei Jogú Város Önkormányzata 2024. évi maradvány elszámolásának jóváhagyásáról készült előterjesztésben és határozati javaslatban foglaltaknak megfelelően tartalmazza a költségvetési előirányzatok módosítását.

Továbbá tartalmazza a 2025. év I-IV. havi időszakában bekövetkezett változásokat, úgymint a központi támogatásokból származó többletbevételeket, a támogatásértékű működési és felhalmozási bevételekből származó többletbevételeket, a működéshez kapcsolódó többletbevételeket, a polgármesteri rendelkezések alapján történt előirányzat átcsoportosításokat, az eddigi közgyűlési - bizottsági döntések végrehajtását, az intézmények által benyújtott saját hatáskörű előirányzat módosítási kérelmek végrehajtását.

Jelen rendelet módosításban a források biztosítását igénylő tételek beemelése a 2024. évi szabad maradvány összegéből történt. Ezen tételek között többek között szerepel a HVSE részére nyújtandó további támogatás előirányzata. A támogatás nyújtásának, kifizetésének feltétele, hogy a Sportkomplexum létesítmény fenntartás központi forrás terhére, azaz a korábbi szerződéses konstrukció szerint történik.

A jogalkotásról szóló 2010. évi CXXX. törvény (a továbbiakban: Jat.) 17. §-a értelmében a jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható következményeit. Az előzetes hatásvizsgálat eredményéről önkormányzati rendelet esetén a képviselő-testületet tájékoztatni kell. A költségvetési rendelet módosításának tervezete esetében is elkészítettük a hatásvizsgálatot. A tervezet társadalmi, gazdasági és költségvetési hatásait a költségvetési rendelettervezethez fűzött indokolás tartalmazza. Környezeti és egészségi következményekkel nem kell számolni. Az adminisztratív terhek nem nőnek.

A rendeletmódosítás megalkotásának szükségességét, a jogalkotás elmaradásának várható következményeit pedig az államháztartásról szóló 2011. évi CXCV. törvény (a továbbiakban: Áht.) és egyéb jogszabályi előírások szabályozzák.

A jogszabály alkalmazásához szükséges személyi, szervezeti, tárgyi és pénzügyi feltételek rendelkezésre állnak.

Az előzetes hatásvizsgálat eredményének mérlegelése alapján a rendeletmódosítás megalkotása a szabályozási cél eléréséhez feltétlenül szükséges.

**II. A Szombathelyi Margaréta Óvodában óvodapedagógus státusz biztosítása**

A Szombathelyi Margaréta Óvoda igazgatója a megnövekedett csoportlétszám és az SNI-s gyermekek számának emelkedése okán kéri, hogy a 188/2024. (IX.26.) Kgy. sz. határozat alapján eredetileg 2025. június 30. napjáig biztosított 1 fő óvodapedagógus státusz 2025. július 1. napjától határozatlan időtartamra kerüljön biztosításra.

Ennek megfelelően az óvoda létszám-előirányzata 20 fő maradna, ezen belül a szakmai létszám 19 fő, az intézmény üzemeltetési létszáma változatlanul 1 fő. Az 1 fő óvodapedagógus státusz biztosításának költsége 2025. június 30. napjáig áll rendelkezésre az óvoda 2025. évi költségvetésében.

A fentiek alapján az 1 fő óvodapedagógus bér-és járulékköltségét – melynek összege 2025. július 1. napjától 2025. november 30. napjáig 3.690.015, -Ft – szükséges az óvoda költségvetésében biztosítani.

Kérem a Tisztelt Közgyűlést, hogy a rendelet tervezetét megtárgyalni, a rendeletet megalkotni, és a határozati javaslatot elfogadni szíveskedjék.

**Szombathely, 2025. május „ ”**

 **/: Dr. Nemény András :/**

**HATÁROZATI JAVASLAT**

**…………./2025. (V.29.) Kgy. számú határozat**

1. Szombathely Megyei Jogú Város Közgyűlése a Szombathely Margaréta Óvoda létszám-előirányzatát 2025. július 1. napjától határozatlan időre 20 főben állapítja meg, ezen belül a szakmai létszám 19 fő, az intézmény üzemeltetési létszáma változatlanul 1 fő.
2. A Közgyűlés a Margaréta Óvoda 1 fő óvodapedagógus bér- és járulékköltségét az óvoda 2025. évi költségvetésében további 3.690.015,-Ft összegben biztosítja.
3. A Közgyűlés felkéri a Szombathelyi Margaréta Óvoda igazgatóját, hogy a szükséges munkáltatói intézkedéseket tegye meg.

**Felelős:** Dr. Nemény András polgármester

 Dr. László Győző alpolgármester

 Dr. Horváth Attila alpolgármester

 Dr. Károlyi Ákos jegyző

 / a végrehajtás előkészítéséért:

 Vinczéné Dr. Menyhárt Mária, az Egészségügyi és Közszolgálati Osztály vezetője

 Stéger Gábor, a Közgazdasági és Adó Osztály vezetője

 Gyabronka Magdolna, a Szombathelyi Margaréta Óvoda igazgatója/

**Határidő:** azonnal